CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16540)
  + [Valencià](/va/acuerdo/16236)






Selector de idioma

Leer

* [Español](/es/acuerdo/16645)
* [Valencià](/va/acuerdo/16387)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022[Butlletí Oficial Universitat d'Alacant](/ca/Publicacion)
=================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022

Data d'aprovació
:   16/09/2021

Data de publicació
:   20/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/16307)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16951)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16638)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022&url=https://www.boua.ua.es/va/acuerdo/16069)

**Títol:** CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 16 de setembre de 2021

CONVOCATÒRIA DE BEQUES DE MONITORES I MONITORS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-2022.

PREÀMBUL

Segons l'article 166.c) de l'Estatut de la Universitat d'Alacant, l'alumnat té dret a rebre ajuda durant la seua formació, mitjançant un sistema eficaç d'orientació i seguiment, de caràcter transversal, de la titulació, que complete la docència com a formació integral i crítica dels i les estudiants i com a preparació per a l'exercici d'activitats professionals.

En aquest sentit, un dels objectius fonamentals de la formació universitària és garantir l'ocupabilitat dels titulats i titulades. Per això, la Universitat d'Alacant desenvolupa un pla formatiu, a través de beques de col·laboració, que permet reforçar l'adquisició de competències que incidisquen positivament en la millora de l'ocupabilitat, a través d'activitats de formació complementària, en les quals els estudiants puguen posar en pràctica competències molt valorades pels ocupadors.

Les competències transversals (adaptació, treball en equip, resolució, aprenentatge continu, comunicació, etc.) són eines que propicien la millora de l'ocupabilitat i optimitzen la formació de l'alumnat, que es poden adquirir gràcies a la participació en tasques formatives i activitats pràctiques complementàries als estudis.

Per tot el que acabem d'exposar, la Universitat d'Alacant, a través del Vicerectorat d'Estudiants i Ocupabilitat, convoca beques de col·laboració amb el Servei d'Informació. Aquestes beques s'adrecen a l'alumnat de la UA en règim de compatibilitat amb els estudis i com a complement a aquests. El projecte formatiu té l'objectiu que l'alumnat, a través de la participació com a monitor o monitora d'estudiants de secundària durant les visites a la Universitat, o en fires i treballs de suport al Servei d'Informació, pose en pràctica competències com ara la comunicació oral, l'empatia, el treball en equip, el lideratge, la responsabilitat i el compromís. Els i les estudiants que hi participen rebran la formació específica necessària per a desenvolupar la funció encomanada i comptaran amb un tutor o tutora, a qui han de presentar una memòria en finalitzar el període de la beca. Una vegada avaluada la memòria, rebran un certificat acreditatiu del treball fet.

OBJECTIU. El projecte formatiu té l'objectiu que l'alumnat, a través de la participació com a monitor o monitora d'estudiants de secundària durant les visites d'aquests a la Universitat, o bé participant en fires i en tasques de suport al Servei d'Informació, pose en pràctica competències com ara la comunicació oral, l'empatia, el treball en equip, el lideratge, la responsabilitat i el compromís.

Acompanyar els grups d'estudiants de secundària que visiten la Universitat d'Alacant, informar-los i assessorar-los sobre els estudis i serveis de la UA, a més de donar suport a altres activitats informatives.

REQUISITS. Ser estudiant de la Universitat d'Alacant i estar matriculat en estudis oficials de grau o màster universitari.

RECOLLIDA I PRESENTACIÓ DE SOL·LICITUDS. Les bases i el barem també es poden descarregar en

<https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>.

La sol·licitud ha de fer-se a través del formulari electrònic, al qual cal adjuntar la documentació requerida en cada cas. S'accedeix al formulari en l'enllaç

[https://cvnet.cpd.ua.es/uaCuestionarios/preguntas.aspx?idcuestionario=122075&idioma=va](https://cvnet.cpd.ua.es/uaCuestionarios/preguntas.aspx?idcuestionario=122075&idioma=va%0d)

, en què cal identificar-se amb la mateixa clau d'usuari i contrasenya d'UACloud Campus Virtual.

Les persones seleccionades han de presentar els documents originals, per tal d'acarar-los amb els enviats.

TERMINI. El termini de lliurament de documentació i presentació de sol·licituds comença el dia en què siga publicada aquesta convocatòria en el BOUA i acaba el dimarts 19 d'octubre de 2021.

CALENDARI DE TRÀMITS I NOTIFICACIONS

Primera fase: baremació de sol·licituds

- Publicació de les puntuacions provisionals: 5 de novembre.

- Termini de presentació de reclamacions a puntuacions provisionals: del 5 a l'11 de novembre.

- Entrevista voluntària per a valorar els coneixements de valencià: 16 i 17 de novembre.

- Publicació de les puntuacions definitives de la primera fase i relació d'aspirants que han de efectuar l'entrevista: 19 de novembre.

Segona fase: entrevistes

- Realització de les entrevistes a aspirants (segona fase): entre el 22 i el 25 de novembre. S'anunciaran els dies, els horaris i el lloc de realització de les entrevistes.

- Publicació de la puntuació de la segona fase i relació d'alumnes proposats per a beca: 26 de novembre.

- Termini de reclamacions: del 26 de novembre al 2 de desembre.

- Sessions formatives amb els becaris seleccionats i els suplents (assistència obligatòria): 16 de desembre de 2021 i 12 de gener de 2022.

D'acord amb el principi de transparència de la Llei 40/2015, d'1 d'octubre, de règim jurídic del sector públic, i l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases s'han de fer al tauler d'anuncis del Servei d'Informació (planta baixa de l'aulari II) i en la web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>. Això substitueix la notificació personal als interessats i té els mateixos efectes.

QUANTITAT DE LES AJUDES. La quantitat que resulte del total de dies que es preste la col·laboració, a raó de 46 € bruts per jornada.

MARC LEGAL I PRESSUPOSTARI

La quantitat màxima a què pot arribar el total d'ajudes adjudicades a aquesta convocatòria és de 26.000 €. La dotació econòmica està consignada en l'orgànica 82111Y3375 de crèdits del pressupost del Servei d'Informació. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada ajuda ha d'ajustar-se a la Llei 38/2003 de 17 de novembre, general de subvencions, a les regulacions, els requisits i els termes establits per les normes de funcionament intern de la UA i al que aquesta convocatòria estableix.

D'acord amb l'article 1 del Reial Decret 1493/2011, els becaris s'inclouran en el Règim General de la Seguretat Social.

Aquesta beca està subjecta a l'impost de la renda de las persones físiques.

DURACIÓ. L'activitat principal del programa es desenvoluparà habitualment en horari de matí, els divendres entre gener i abril de 2022, en funció de les necessitats. En la resta d'activitats, les dates i els horaris estaran determinats per les necessitats de cada esdeveniment.

Les persones seleccionades han d'assistir, obligatòriament, a dos sessions formatives prèvies, en què s'explicaran les activitats a realitzar. Qui no hi assistisca perdrà el dret a ser becari.

COMISSIÓ DE VALORACIÓ

La proposta de nomenament de becàries i becaris, ha de fer-la una comissió formada per:

- La vicerectora d'Estudiants i Ocupabilitat.

- La directora del Secretariat d'Accés i Orientació Universitària.

- Un membre del Servei d'Informació.

- Un representant del Consell d'Estudiants.

CRITERIS DE VALORACIÓ

Primera fase:

- Situació acadèmica.

- Ser representant d'estudiants.

- Situació econòmica.

- Competència oral en valencià.

Segona fase:

Entrevista personal o en grup. S'hi convocarà els alumnes que hagen obtingut una puntuació que els situe, almenys, entre els sis primers de cada àrea.

Per a seleccionar els aspirants, la comissió de valoració atendrà els criteris esmentats i aplicarà el barem inclòs en l'[annex 1](/Acuerdos/DescargarAnexoxId?idanexo=147609&idacuerdo=16369&idioma=es) d'aquesta convocatòria.

El 5 % de les beques oferides es reserva a estudiants que acrediten un grau de discapacitat igual o superior al 33 %.

Si hi ha empats en la valoració final, es resoldran tenint en compte la major puntuació obtinguda segons aquest ordre de prelació: 1r: apt. 1; 2n: apt. 3; 3r: apt. 5; 4t: apt. 4; 5t: apt. 2.

La selecció i adscripció s'efectuarà entre les i els estudiants matriculats en estudis inclosos en les àrees que resulten en relació amb l'oferta d'estudis de grau, i d'acord amb les necessitats dels itineraris que s'establisquen.

INFORMACIÓ. Aquestes bases reguladores estan en la web del Servei d'Informació (<https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>)

Al formulari electrònic s'accedeix des de:

<https://cvnet.cpd.ua.es/uaCuestionarios/preguntas.aspx?idcuestionario=122075&idioma=va>

Més informació en Servei de Informació

Planta baixa de l'aulari II Tel.: 371863356, A/e: [agiwiwwwbv@fp.xb](mailto:revcvawphr@in.th)

Justificació de persones beneficiàries

Els beneficiaris han de justificar la destinació de l'ajuda al compliment de la finalitat, mitjançant la presentació d'una memòria que han de presentar abans del 30 de juny de 2022.

PROTECCIÓ DE DADES

D'acord amb la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La legitimació d'aquest tractament és l'interés públic, l'exercici dels poders conferits a la Universitat d'Alacant i el consentiment expressat en la sol·licitud de participació en la convocatòria. En el marc del tractament esmentat, les dades no poden ser cedides, tret que hi ha l'obligació legal de fer-ho.

Hom pot exercir els drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud, adreçada a la Gerència de la Universitat, al Registre General de la Universitat d'Alacant o a través de la Seu Electrònica (<https://seuelectronica.ua.es/va/index.html>).

Podeu consultar la informació addicional i detallada sobre protecció de dades, drets i política de privacitat de la Universitat d'Alacant en <https://seuelectronica.ua.es/va/privadesa.html>.

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu, davant el jutjat del contenciós administratiu d'Alacant que en resulte competent, en el termini de dos mesos, comptadors a partir de l'endemà de publicar-se. D'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament, hom pot interposar recurs de reposició en el termini d'un mes, comptador a partir de l'endemà de la publicació de la convocatòria, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna. Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 16 de setembre de 2021.

La rectora

PD de firma, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DE BEQUES MONITORES/ÉS DE COL·LABORACIÓ AMB EL PROGRAMA DE VISITES D'ESTUDIANTS DE SECUNDÀRIA DEL CURS 2021-22](/va/acuerdo/16167)
      22/09/2021

Documents annexos:
------------------

* [Descargar 16637\_72.- ANEXO I.pdf](/Acuerdos/DescargarAnexoxId?idanexo=147608&idacuerdo=16714)
* [Descargar 16590\_72.- ANNEX I.pdf](/Acuerdos/DescargarAnexoxId?idanexo=147609&idacuerdo=16081)





[Carretera Sant Vicent del Raspeig s/n  
03540 Sant Vicent del Raspeig - Alacant  
 Tel. 74 383 8060 - Fax 03 317 6931](https://www.google.es/maps/@10.957856,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12319&trk=tyah&trkInfo=tarId%2Z3796998064819%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)